Α4-0326/95

Ψήφισμα σχετικά με τη σωματεμπορία

Το Ευρωπαϊκό Κοινοβούλιο,

- έχοντας υπόψη τη Σύμβαση των Ηνωμένων Εθνών της 21ης Μαρτίου 1950 για την καταστολή και κατάργηση του σωματεμπορίου και της εκμετάλλευσης της πορνείας άλλων,

- έχοντας υπόψη τη Σύμβαση των Ηνωμένων Εθνών της 18ης Δεκεμβρίου 1979 για την κατάργηση όλων των μορφών διάκρισης εις βάρος των γυναικών,

- έχοντας υπόψη το ψήφισμα 42/140 της 7ης Δεκεμβρίου 1987 της Γενικής Συνέλευσης των Ηνωμένων Εθνών για τα δικαιώματα και την αξιοπρέπεια των διακινούμενων εργαζομένων,

- έχοντας υπόψη τη Σύμβαση των Ηνωμένων Εθνών της 20ής Νοεμβρίου 1989 για τα δικαιώματα του παιδιού,

- έχοντας υπόψη την Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών,

- έχοντας υπόψη τη σύσταση R(91) 11 της 9ης Σεπτεμβρίου 1991 του Συμβουλίου της Ευρώπης για τη σεξουαλική εκμετάλλευση, την πορνογραφία, την πορνεία, καθώς και το σωματεμπόριο παιδιών και νέων ενηλίκων,

- έχοντας υπόψη την πλατφόρμα δράσης του Πεκίνου,

- έχοντας υπόψη τις συστάσεις του Συμβουλίου των Υπουργών Δικαιοσύνης και Εσωτερικών της 29ης και 30ής Νοεμβρίου 1993 ((Συνοπτικά πρακτικά του Συμβουλίου των Υπουργών Δικαιοσύνης και Εσωτερικών της 29ης και 30ής Νοεμβρίου 1993)),

- έχοντας υπόψη το ψήφισμά του της 11ης Ιουνίου 1986 σχετικά με την άσκηση βίας κατά των γυναικών ((ΕΕ C 176 της 14.07.1986, σελ. 73)),

- έχοντας υπόψη το ψήφισμά του της 14ης Απριλίου 1989 σχετικά με την εκμετάλλευση της πορνείας και το σωματεμπόριο ((ΕΕ C 120 της 16.05.1989, σελ. 352)),

- έχοντας υπόψη το ψήφισμά του της 8ης Ιουλίου 1992 σχετικά με την Ευρωπαϊκή Χάρτα των Δικαιωμάτων του Παιδιού ((ΕΕ C 241 της 21.09.1992, σελ. 67)),

- έχοντας υπόψη το ψήφισμά του της 22ας Ιανουαρίου 1993 σχετικά με την ίδρυση της Europol

((EE C 42 της 15.02.1993, σελ. 250))- έχοντας υπόψη το ψήφισμά του της 16ης Σεπτεμβρίου 1993 σχετικά με τη σωματεμπορία γυναικών ((ΕΕ C 268 της 04.10.1993, σελ. 141)),

- έχοντας υπόψη το ψήφισμά του της 17ης Δεκεμβρίου 1993 σχετικά με την πορνογραφία ((ΕΕ C 20 της 24.01.1994, σελ. 546)),

- έχοντας υπόψη το ψήφισμά του της 19ης Μαΐου 1995 σχετικά με τη Σύμβαση Europol ((ΕΕ C 151 της 19.6.1995, σ. 376)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Πολιτισμού, Νεότητας, Παιδείας και Μέσων Ενημέρωσης καθώς και της Επιτροπής για τα Δικαιώματα της Γυναίκας (Α4-0326/95),

Α. λαμβάνοντας υπόψη ότι η σωματεμπορία (ανδρών, γυναικών, παιδιών και νέων ενηλίκων) είναι ασυμβίβαστη με την αξιοπρέπεια και την αξία του ανθρώπου και αποτελεί σοβαρή παραβίαση των δικαιωμάτων του,

Β. λαμβάνοντας υπόψη ότι η σωματεμπορία οφείλεται σε μεγάλο βαθμό στη διατάραξη των διεθνών οικονομικών σχέσεων και ότι αποτελεί πρόβλημα που αφορά τόσο την αναπτυξιακή πολιτική όσο και την πολιτική της διεθνούς συνεργασίας με τις αναπτυσσόμενες χώρες και τις χώρες της Κεντρικής και Ανατολικής Ευρώπης,

Γ. λαμβάνοντας υπόψη ότι η σωματεμπορία αποτελεί σημαντική δραστηριότητα του διεθνούς οργανωμένου εγκλήματος, όπου η εκμετάλλευση της οικονομικής κατάστασης, της νεανικής απειρίας και της ένδειας οδηγεί με απάνθρωπο τρόπο στην πορνεία, τη διακίνηση ναρκωτικών, τη λαθρομετανάστευση και την οργανωμένη παράνομη εργασία,

Δ. λαμβάνοντας υπόψη τη σπουδαιότητα της προστασίας των ανθρώπων από κάθε είδους εκμετάλλευση της ενδεχομένως επισφαλούς κοινωνικής και οικονομικής τους κατάστασης ή της απειρίας τους, με στόχο την παράνομη απασχόλησή τους υπό συνθήκες δουλείας, την πορνεία, την πορνογραφία ή κάθε άλλη μορφή σεξουαλικής εκμετάλλευσης, ή ακόμη και το εμπόριο ανθρώπινων οργάνων,

Ε. λαμβάνοντας υπόψη ότι κάθε κοινωνία έχει καθήκον να διασφαλίζει σε όλους τους ανθρώπους ολοκληρωμένη ανάπτυξη και να φροντίζει ώστε τα συμφέροντά τους να γίνονται σεβαστά από όλους,

ΣΤ. λαμβάνοντας υπόψη ότι τα θύματα σωματεμπορίας καταλήγουν στην κατάσταση αυτή εξαναγκαζόμενα από τρίτους, ότι συναινούν από ανάγκη και ότι είναι μονίμως εκτεθειμένα σε εκβιασμούς και καταπίεση λόγω παράνομου καθεστώτος, ένδειας, διακρίσεων, εξάρτησης και χρέους,

Z. λαμβάνοντας υπόψη ότι, στις περισσότερες περιπτώσεις, οι μετανάστες, θύματα σωματεμπορίας χωρίς ή με άδεια παραμονής και απασχόλησης, υφίστανται απάνθρωπη και εξευτελιστική μεταχείριση και εκμετάλλευση και συχνά, κατά πρόδηλη παράβαση των δικαιωμάτων του ανθρώπου, περιορισμούς της ελευθερίας τους, και ότι λαμβάνουν εξευτελιστικές αμοιβές και υποχρεώνονται να ακολουθούν μακρά και ακανόνιστα ωράρια εργασίας,

Η. λαμβάνοντας υπόψη ότι ολοένα και περισσότερα παιδιά και νέοι ενήλικοι πέφτουν θύματα της οργανωμένης σωματεμπορίας προς όφελος κυρίως των βιομηχανιών της πορνογραφίας και του σεξουαλικού τουρισμού,

Θ. λαμβάνοντας υπόψη ότι ένας συνεχώς αυξανόμενος αριθμός παιδιών από την Ευρώπη γίνονται θύματα απαγωγής από σωματεμπόρους,

Ι. λαμβάνοντας υπόψη ότι στα θύματα σωματεμπορίας πρέπει να προσφέρεται η δυνατότητα να απελευθερωθούν από το χώρο της εγκληματικής καταπίεσης και εξάρτησης μέσω επαρκούς προστασίας και ειδικών δράσεων που θα παρέχουν ευκαιρίες εύρεσης μιας αξιοπρεπούς εργασίας και πρόσβασης στην παιδεία, την πολιτιστική ζωή και την κοινωνική επανένταξη,

ΙΑ. λαμβάνοντας υπόψη ότι μεγάλο μέρος των θυμάτων σωματεμπορίας αντιμετωπίζουν, από τη στιγμή της επιστροφής στη χώρα καταγωγής τους, πολυάριθμα προβλήματα όπως αποκλεισμός από την οικογένεια, αδυναμία εύρεσης εργασίας, κοινωνική περιθωριοποίηση και κίνδυνος αντιποίνων,

ΙΒ. λαμβάνοντας υπόψη ότι η βία που ασκείται κατά των θυμάτων σωματεμπορίας, και ιδίως κατά των παιδιών και των νέων ενηλίκων, έχει εξαιρετικά καταστροφικές συνέπειες για τη σωματική και ψυχική ανάπτυξή τους,

ΙΓ. λαμβάνοντας υπόψη ότι η παράνομη απασχόληση των μεταναστών, που πραγματοποιείται υπό άθλιες συνθήκες, δεν αποτελεί μόνο εμφανή παραβίαση των δικαιωμάτων του ανθρώπου αλλά και μέσο, για τους ασυνείδητους εργοδότες, πραγματοποίησης υψηλών κερδών χάρη στην στρέβλωση των μισθών που έχει ως αποτέλεσμα μορφές αθέμιτου ανταγωνισμού,

ΙΔ. λαμβάνοντας υπόψη ότι η σωματεμπορία είναι μορφή υποτέλειας που συνδέεται με την υψηλή εγκληματικότητα σε διεθνές επίπεδο και ότι η καταπολέμηση αυτής της μορφής υποτέλειας θα πρέπει να αφορά πρωταρχικά τα κυκλώματα οργανωμένης διακίνησης λαθρομεταναστών, τους εργοδότες, τους προαγωγούς, τους διευθυντές οίκων ανοχής, τους διοργανωτές ταξιδίων με στόχο το σεξουαλικό τουρισμό, τους παραγωγούς πορνογραφικού υλικού στο οποίο εμπλέκονται παιδιά, και όχι τα θύματα σωματεμπορίας,

ΙΕ. λαμβάνοντας υπόψη ότι, παρόλο που η πρόληψη, η αποτροπή και η ενδεχόμενη καταστολή της σωματεμπορίας εμπίπτουν στο πεδίο αρμοδιότητας των κρατών μελών, δυνάμει των αστυνομικών εξουσιών τους, η Ένωση δεν μπορεί να αδιαφορήσει για το πρόβλημα αυτό, ιδίως μετά την έναρξη ισχύος των συμφωνιών του Σένγκεν,

ΙΣΤ. λαμβάνοντας υπόψη ότι η κοινοτική αρμοδιότητα, στον τομέα αυτόν, είναι θεμιτή λαμβανομένου υπόψη του νέου πλαισίου που προήλθε από το μεγάλο χώρο χωρίς σύνορα στον οποίο, θεωρητικά, τα πρόσωπα, τα εμπορεύματα, οι υπηρεσίες και τα κεφάλαια διακινούνται ελεύθερα,

ΙΖ. λαμβάνοντας υπόψη ότι, δυστυχώς, ο τίτλος VI της Συνθήκης για την Ευρωπαϊκή Ένωση που αφορά τη συνεργασία στους τομείς της δικαιοσύνης, των τελωνείων, της αστυνομίας και των στατιστικών ευνοεί τις διακυβερνητικές εργασίες και παραμελεί το δημοκρατικό έλεγχο και το δυναμισμό που θα μπορούσε να επιδείξει το Ευρωπαϊκό Κοινοβούλιο στον τομέα αυτόν,

ΙΗ. λαμβάνοντας υπόψη ότι το άρθρο Κ.2.1. της Συνθήκης για την Ευρωπαϊκή Ένωση αναφέρεται ρητώς στην Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών που ορίζει ότι «κανείς δεν υποβάλλεται σε βασανιστήρια ούτε σε απάνθρωπες ή εξευτελιστικές ποινές ή μεταχειρίσεις» (άρθρο 3),

ΙΘ. λαμβάνοντας υπόψη ότι η παιδεία, η επαγγελματική κατάρτιση, η υγεία και η προστασία των καταναλωτών αποτελούν ήδη μέρος των κοινοτικών αρμοδιοτήτων και ότι η Κοινότητα θα πρέπει να επωφεληθεί για να εκπονήσει προτάσεις δράσης,

Κ. λαμβάνοντας υπόψη ότι απαιτείται από τη Europol να ανταλλάσσει πληροφορίες σχετικά με το οργανωμένο έγκλημα,

ΚΑ. λαμβάνοντας υπόψη ότι τα αδικήματα που συνδέονται με την εμπορία γυναικών δεν περιγράφονται πάντοτε σαφώς στην εθνική νομοθεσία των κρατών μελών ούτε στις διεθνείς συνθήκες, γεγονός που μπορεί να οδηγήσει σε παρανοήσεις οι οποίες δυσχεραίνουν την πρόληψη των αδικημάτων,

ΚΒ. λαμβάνοντας υπόψη ότι οι υπουργοί των κρατών μελών, οι συνερχόμενοι στο πλαίσιο της ομάδας Trevi, ανέθεσαν στην ομάδα Trevi 3 να εξετάσει «τις αστυνομικές μεθόδους καταπολέμησης της σωματεμπορίας και ιδίως της σεξουαλικής εκμετάλλευσης μέσω του εμπορίου γυναικών και παιδιών», «με στόχο την εναρμόνισή τους και τη βελτίωση της αποτελεσματικότητάς τους»,

ΚΓ. λαμβάνοντας υπόψη τις προαναφερθείσες συστάσεις του Συμβουλίου των Υπουργών Δικαιοσύνης και Εσωτερικών στις 29 και 30 Νοεμβρίου 1993 σχετικά με την καταπολέμηση της μαστροπείας μέσω ενός οργανωμένου συστήματος πληροφοριών,

ΚΔ. λαμβάνοντας υπόψη ότι οι διακυβερνητικές συνδιασκέψεις αποτελούν μοναδική ευκαιρία καθορισμού και επέκτασης των κοινοτικών αρμοδιοτήτων στους τομείς που απειλούν τη σωματική και ψυχική ακεραιότητα των ατόμων, όπως η σωματεμπορία,

1. εννοεί, με τον όρο σωματεμπορία, την παράνομη πράξη κατά την οποία κάποιος, άμεσα ή έμμεσα, ενθαρρύνει την είσοδο ή τη διαμονή πολίτη προερχόμενου από τρίτο κράτος με στόχο την εκμετάλλευσή του, χρησιμοποιώντας δόλο ή οποιαδήποτε άλλη μορφή εξαναγκασμού ή κάνοντας κατάχρηση της ευάλωτης κατάστασης αυτού του ατόμου ή του διοικητικού του καθεστώτος[semigr ]

2. ζητεί από την Επιτροπή να προτείνει στο Συμβούλιο την προσχώρηση της Ένωσης στην Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών προκειμένου να ενισχυθεί η κοινοτική αρμοδιότητα στο τομέα αυτόν[semigr ]

3. εκτιμά ότι είναι απαραίτητη η ενίσχυση της διεθνούς συνεργασίας τόσο μεταξύ των κρατών όσο και μεταξύ των δικαστικών και των αστυνομικών υπηρεσιών προκειμένου να καταπολεμηθεί αποτελεσματικά η σωματεμπορία[semigr ]

4. καλεί τα κράτη μέλη να προβλέψουν ειδικές οδηγίες για την αστυνομία και τη δικαιοσύνη που να διευκολύνουν την ενεργό καταζήτηση στα κράτη μέλη[semigr ]

5. επισημαίνει ότι, έστω και αν η σωματεμπορία δεν εμπίπτει σαφώς στους τομείς που αναφέρει το άρθρο Κ.1 του τίτλου VI της Συνθήκης για την Ευρωπαϊκή Ένωση, θα έπρεπε από τώρα να αναληφθούν κοινές δράσεις για την καταπολέμηση του φαινομένου αυτού με βάση την αλληλοεξάρτηση των αρμοδιοτήτων που παρατίθενται στο άρθρο αυτό, και ιδίως στα σημεία 2, 3, 5 και 9[semigr ]

6. ζητεί, ενόψει της Διακυβερνητικής Διάσκεψης του 1996, να συμπεριληφθεί το ζήτημα της σωματεμπορίας στους τομείς που προβλέπονται στο άρθρο Κ.1 της Συνθήκης για την Ευρωπαϊκή Ένωση και να ενσωματωθεί στο πεδίο κοινοτικής αρμοδιότητας δυνάμει των ελεγκτικών και εποπτικών εξουσιών που έχουν ανατεθεί στο ΕΚ[semigr ]

7. εκτιμά ότι μια κοινή πολιτική στον τομέα της σωματεμπορίας θα πρέπει να έχει ως στόχο την πρόληψη, την αποτροπή, την καταστολή και την αποκατάσταση των θυμάτων[semigr ]

όσον αφορά τα εξωτερικά προληπτικά μέτρα:

8. θεωρεί απαραίτητο να περιλαμβάνεται στους στόχους της πολιτικής για την αναπτυξιακή βοήθεια η βοήθεια προς τα θύματα ή τα ενδεχόμενα θύματα της σωματεμπορίας[semigr ]

9. υπογραμμίζει ότι η Ένωση πρέπει να δίνει ιδιαίτερη προσοχή στην ειδική θέση της γυναίκας και του παιδιού στο πλαίσιο των σχέσεών της με τις αναπτυσσόμενες χώρες και τις χώρες της Κεντρικής και Ανατολικής Ευρώπης[semigr ]

10. καλεί τα κράτη μέλη να υποστηρίξουν εκστρατείες πρόληψης στις χώρες καταγωγής και να επικεντρώσουν την προσοχή τους στις ευκαιρίες, περιορισμούς και δικαιώματα σε περίπτωση μετανάστευσης[semigr ]

11. ζητεί από τις αστυνομικές υπηρεσίες των κρατών μελών να καθιερώσουν θεσμοποιημένες σχέσεις συνεργασίας με τις αναπτυσσόμενες χώρες και τις χώρες της Κεντρικής και Ανατολικής Ευρώπης προκειμένου να ενισχυθεί η καταπολέμηση του οργανωμένου εγκλήματος και να καθοριστεί ακριβέστερα το δίκτυο σωματεμπορίου και οι οδοί διαμετακόμισης που χρησιμοποιούνται[semigr ]

όσον αφορά τα εσωτερικά προληπτικά μέτρα:

12. καλεί τα κράτη μέλη να εκπονήσουν και να δημοσιεύσουν μελέτες σχετικά με τη φύση, τις διαστάσεις, τις διόδους, τις οδούς διέλευσης και την οργάνωση του σωματεμπορίου, τη σχέση του με το οργανωμένο έγκλημα και το μέγεθος των κερδών, προκειμένου να ενθαρρύνουν εκστρατείες ευαισθητοποίησης της κοινής γνώμης μέσω της ορθής χρήσης των μέσων μαζικής ενημέρωσης[semigr ]

13. καλεί τα κράτη μέλη να οργανώσουν εκστρατείες πληροφόρησης και πρόληψης με στόχο την αποσαφήνιση των ευκαιριών, των περιορισμών και των δικαιωμάτων σε περίπτωση μετανάστευσης[semigr ]

14. επικροτεί τις πρωτοβουλίες του ΔΓΕ και ΠΟΥ να καθορίσουν πρότυπα για την άτυπη εργασία και θεωρεί ευκταίο να εκπονηθεί στην Ένωση εργατική νομοθεσία όσον αφορά την άτυπη εργασία, ώστε τα άτομα που απασχολούνται στον τομέα αυτό να αισθάνονται λιγότερο ευάλωτα, να μην βρίσκονται εκτός νόμου και να εξασφαλισθεί η πρόσβασή τους στην ιατρική περίθαλψη, τις κοινωνικές υπηρεσίες και την ασφάλιση[semigr ]

όσον αφορά τα αποτρεπτικά μέτρα:

15. καλεί τα κράτη μέλη να παράσχουν σαφή ορισμό της έννοιας «σωματεμπορία» και να την προσδιορίσουν ως παραβίαση των ανθρωπίνων δικαιωμάτων και σοβαρό έγκλημα[semigr ]

16. καλεί τα κράτη μέλη να παράσχουν σαφή ορισμό της έννοιας «σεξουαλικός τουρισμός» και να προσδιορίσουν τις περιπτώσεις που πρέπει να θεωρούνται ως εγκληματικές παραβάσεις, να επιτηρούν τα πρακτορεία που διοργανώνουν σεξουαλικά ταξίδια και να έλθουν σε συμφωνία με τις αρμόδιες αρχές[semigr ]

17. κρίνει απαραίτητο το μεγαλύτερο έλεγχο των αδειών διαμονής και εργασίας που παραχωρούνται σε «φολκλορικούς καλλιτέχνες», χορεύτριες, νέους και νέες au pair, καμαριέρες, και τη μεγαλύτερη επιτήρηση των μπαρ, καμπαρέ κτλ., καθώς και κατάλληλες ρυθμίσεις για τα καλλιτεχνικά πρακτορεία και τα γραφεία συνοικεσίων με ειδικές επαφές και ενημερωτικές εκστρατείες για τους εργαζομένους και τα εμπλεκόμενα άτομα προκειμένου να διευκρινισθούν τα δικαιώματα και η προστασία των δυνάμει θυμάτων[semigr ]

18. εκτιμά ότι η αναγνώριση του δικαιώματος των γυναικών μεταναστών να διαθέτουν τίτλο διαμονής ανεξάρτητο από αυτόν του συζύγου τους, καθώς και άδεια εργασίας στο έδαφος της Ενώσεως, είναι μέτρο που θα συντελέσει στην πρόληψη του σωματεμπορίου γυναικών[semigr ]

19. καλεί τα κράτη μέλη να συντονίσουν τους φορολογικούς και τραπεζικούς ελέγχους τους προκειμένου να καταπολεμηθεί η ανακύκλωση των χρημάτων που προέρχονται από το σωματεμπόριο[semigr ]

όσον αφορά τα κατασταλτικά μέτρα:

20. απαιτεί η συνεργασία μεταξύ των αστυνομικών οργάνων των κρατών μελών που προβλέπεται από τη Σύμβαση Europol να εφαρμόζεται στο σύνολο του οργανωμένου εγκλήματος συμπεριλαμβανομένης της σωματεμπορίας και των απαγωγών παιδιών[semigr ]

21. για το λόγο αυτόν, θεωρεί απαραίτητη τη μηχανογραφημένη ανταλλαγή πληροφοριών σχετικά με την ταυτότητα των σωματεμπόρων και τα διεθνικά δίκτυα σωματεμπορίας μεταξύ των αστυνομικών οργάνων των συνυπογραφόντων κρατών, καθώς και τη διοργάνωση κατάλληλων σεμιναρίων κατάρτισης των συνοριακών υπαλλήλων[semigr ]

22. καλεί τα κράτη μέλη να συμπεριλάβουν στους αντίστοιχους ποινικούς τους κώδικες, το ταχύτερο δυνατόν, ρητή ποινή για τη σωματεμπορία και να επιβάλουν, αν χρειάζεται, αυστηρότερες κυρώσεις[semigr ] καλεί την Επιτροπή να προβεί, σε συνεργασία με τα κράτη μέλη, σε περιγραφή του αδικήματος ώστε η καταπολέμηση εντός της Ένωσης να διεξαχθεί σε πνεύμα καλής συνεργασίας και χωρίς να υπάρχει ασάφεια ως προς τον όρο[semigr ]

23. πρέπει να θεσπιστούν κανόνες εξωεδαφικής δικαιοδοσίας, ώστε να καταστεί δυνατή η δίωξη και ο κολασμός των ατόμων που έχουν διαπράξει αδικήματα σχετικά με τη σεξουαλική εκμετάλλευση παιδιών και εφήβων έξω από το κοινοτικό έδαφος[semigr ]

24. καλεί όλα τα κράτη μέλη να κατάσχουν τα κέρδη που έχουν προέλθει από τη σωματεμπορία καθώς και τα μέσα μεταφοράς που χρησιμοποιήθηκαν[semigr ]

όσον αφορά τα μέτρα βοήθειας προς τα θύματα:

25. ζητεί από τα κράτη μέλη, σε περίπτωση καταγγελίας και σύλληψης των προαγωγών, να λάβουν άμεσα μέτρα για την προστασία της ασφάλειας και της αξιοπρέπειας των θυμάτων που θα διασφαλίζουν το δικαίωμά τους προσφυγής σε αστικό δικαστήριο, προσωρινής άδειας παραμονής για ανθρωπιστικούς λόγους και προστασίας όταν καλούνται να καταθέσουν, κατά και μετά τη δίκη[semigr ]

26. καλεί τα κράτη μέλη να παράσχουν στα θύματα του σωματεμπορίου όχι μόνο δικαστική αλλά και κοινωνική βοήθεια, προτείνει δε προς το σκοπό αυτό τα εξής συγκεκριμένα μέτρα:

- προστασία των θυμάτων από εκβιασμούς και πράξεις εκδίκησης με τη δημιουργία τηλεφωνικών αριθμών κλήσεως σε περίπτωση ανάγκης, όπου οι ενδιαφερόμενες θα μπορούν να ζητούν συμβουλές στη μητρική τους γλώσσα,

- τη δυνατότητα χρησιμοποίησης μεταφραστικών διευκολύνσεων (μετάφραση και διερμηνεία) στην αστυνομία και δικαιοσύνη ως βοήθεια προς τα θύματα,

- τη δημιουργία στις χώρες υποδοχής μονάδων υποδοχής των θυμάτων,

27. ζητεί από τα κράτη μέλη να επιτρέπουν στα θύματα να παραμένουν στην επικράτειά τους σε περίπτωση που ο επαναπατρισμός τους μπορεί να θέσει σε σοβαρό κίνδυνο τη ζωή τους και να οδηγήσει σε νέα εκμετάλλευση[semigr ]

28. ζητεί από την Επιτροπή να συνδράμει τις χώρες προέλευσης στην εφαρμογή μέτρων στήριξης προς τα θύματα που επιστρέφουν στη χώρα τους, τα οποία θα επικεντρώνονται στην εμπιστοσύνη, την εκπαίδευση και την κατάρτιση, προκειμένου να προωθηθεί η οικονομική ανεξαρτησία και η ένταξή τους στην κοινωνία[semigr ]

29. καλεί την Επιτροπή και τα κράτη μέλη να συμπεριλάβουν σε όλες τις διμερείς ή πολυμερείς συμφωνίες με αναπτυσσόμενες χώρες, με τις χώρες της Κεντρικής και Ανατολικής Ευρώπης και τις λιγότερο ανεπτυγμένες χώρες, ειδική ρήτρα που θα προβλέπει εναρμονιζόμενα μέτρα για την πρόληψη και την καταπολέμηση της εμπορίας γυναικών[semigr ]

30. πιστεύει ότι οι ΜΚΟ που εργάζονται για την καταπολέμηση της σωματεμπορίας θα έπρεπε να υποστηρίζονται από τις κυβερνήσεις και να αναπτύξουν στενή συνεργασία με τις αρχές των κρατών μελών προκειμένου να τεθεί σε εφαρμογή ενεργός πολιτική διερεύνησης, κοινωνικής ένταξης και διεθνούς συνεργασίας μεταξύ των ΜΚΟ[semigr ]

31. καλεί την Επιτροπή και τα κράτη μέλη να λάβουν μέτρα σε διεθνές πλαίσιο για την κατάρτιση νέας σύμβασης του ΟΗΕ προς αντικατάσταση της πεπαλαιωμένης και αποδεδειγμένα αναποτελεσματικής Σύμβασης για την καταστολή της σωματεμπορίας και της πορνείας (1949)[semigr ] στη νέα Σύμβαση πρέπει να έχουν κύρια θέση ο εξαναγκασμός και η παραπλάνηση[semigr ]

32. καλεί την Επιτροπή και τα κράτη μέλη να πιέσουν τον ΟΗΕ ώστε να ορίσει η Επιτροπή του για τα Ανθρώπινα Δικαιώματα ειδικό εισηγητή για τη σωματεμπορία[semigr ]

33. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.